गोदान हा ओनसोलफोरा आथिखालनि कानसासकौबो सरजाब फादोंमोन ।कानसासा  1854  मायथायनि  30  मेयाव मोनसे तेरितरि महरै दाजादोंमोन आरो  1861  मायथायनि  29  जानुवारियाव आमेरिकानि सिङाव ज जाफैनाय  34  हादोरसा जादोंमोन ।2000  मायतायाव सुबुं अनजिमायाव गुफुरसाफोरा  86.1  जौखोन्दो,गोसोमपोरा  5.7  जौखोन्दो,एसियानफोरा  1.7  जौखोन्दो,थागिबि आमेरितानफोरा  0.5  जौखोन्दो आरो रालायमोनदोर बंसे एबा फोरमाय जायै हारिफोरा  5.5  जौखोन्दो दंमोन ।थागिबि हावायानफोर आरो गुबुन पेसिफिस दिपाव थानाय सुबुंफोरनि अनजिमाया  1,313  मोन ।कानसासनि खायसे गोसोम सुबुंफोरा गामि ओनसोलफोराव तायोब्लाबो बांसिननानो इउसिता,तपेका आरो कानसास मेत्रुलितान नोगोरफोराव थायो ।जारमानारि सुमदेसआरि आरो सोनाब इउरपनि गुबुन गुबुन सुबुं हान्जाफोरानो जादों कानसासाव गिबिसिन राइजो जाग्रा गोनां हारिफोर ।हादोरसानि राजथावनिया जादों तपेका,गुबुन गाहाय गाहाय नोगोर एबा सोहोरफोरा जादों उइसिया,कानसास नोगोर अमारलेन्द पार्क,अलेये,लेरेन्स सालिना,साउनि मानहातान,लिभेनउर्थ ।खम समनि गेजेराव जानाय हादोरसा बुमारनि पेरादाइस अकलाहमाखौ थागिबि आमेरिकान मिसानारि एलेन राइथा मोननै सकचाउ सादोब उखला ( मानसि ) आरो हमखौ ( गोरजा ) सरजाबना मुं होदोंमोन,बेबादिनो अकलाहमनि ओंथिया जादों गोरजा मानसि ।अकलाहमाया खोला ग्रेत फ्लेइन ओनसोलाव दं सान्जा अकलाहमाया सेनेत्रेल ललेन्दफोराव दं आरो बेय साहा कानसास ( खोला आरो सोनाब ) आरो गोदान मेकसिक आरो कलरेक ( सा सोनाब ) बायदि जों बें जानानै दं ।गोजौसिन जायगाया जादों सिमेरन हादोरनि  4,973  फुत गोजौवाव थानाय ब्लेक मेसा गुबुन फारसे गाहायसिन जायगाया जादों मेककुर तैइन हादोरनि  289  फुत गोजौवाव थानाय लितोल रिभार ।गिबि इउरपियाना जादों स्पेनिस संदानगिरि फ्रेनसिसक करनाद जाय आथिखालाव अकलाहमा मुङै मोनथि जानाय हादोरखौ  1541  मायथायाव लस्त सिटि अफ गल्द खौ नागिरनाय समाव फ्राय गिदिं जोबदोंमोन ।दारनानद दे सत सानजा अकलादमायाव दावबाय फैदोंमोन जानो हागौ गुबुन फारसे जुमन दे अतेआ उनाव सोनाब अकलाहमानि गेजेरजों बारलांदोंमोन,लुइसिएबानिफ्राय फ्रेन्स फालांगियारि फोराबो अकलाहमायाव दाबायफैदोंमोन ।1803  मायथायनि लुइसिएना बापनाय फाननायनि बाहागो महरै अफलहमाखौ आमेरिकानो होनायनि सिगांनो गिबि इउरपियान फालांगि पसाआ सालिनायाव एस.टि लुइस.नि साउतिउ नखरजों गायसन जादोंमोन ।जेब्ला गिबि गिबि इउरिपियानफोरा बे ओनसोलाव दावबाय हैदोंमोन,वासिता आरो गुबुन गोबाव समनिफ्राय थाखानाय भारतारि त्राइबफोरा सानजा ओनसोलाव जायगा लानानै दंमोन ।सोनाब अकलाहमाया प्लैइन त्राइबोफोरजों सागलोब जानानै दंमोन मखजाथाव बादियै किउवा कमानसे आरो आपासे ।जेब्ला सानजा ओनसोलनि सोनाब फारसे अकलाहमायाव दोरोदनो जागायदोंमोन बाथअरा एबा जाथायफोरा सोलायनो जागाय दोंमोन बिसोरनि बांसिनानो गुफुरसा फोरजों होखार हरजादोंमोन ।1796  मायथायाव समाव असेज भारतारिफोरा सा - सानजा अकलाहम गोबां दंफां लायपां गोनां जायगायाव जिव खुंदोंमोन ।1825  मायथायाव आमेरिकानो बिसोरकौ बिसोरनि हाखौ हगारनानै होनो नारसिननायनि उनाव असेजफोरा कानसास तेरितरिसिम दोरोद लांदोंमोन ।जेब्ला  1870  मायथायाव गुफुरसाफोरनि थाखाय तानसासखौ बेखेवनाय जादोंमोन,कंग्रेसा असेजफोरनि आद्रा थानाय हाखौबो फानदोंमोन त्राइबफोरनो रां गथाय दोंमोन आको बिसोरनि थाखाय जायगा थिना दोनदोंमोन जाय जायगाया अनाव असेजे हादोर जाहैदोंमोन ।बे जायगायाव थाव मोननो हानायनि उनाव असेज हादोरा पार केपिता धोनाव धोनि सिन जानो हादोंमोन ।1820  मायथायनि सिगां कुवापाउ त्राइबʼआ आरकानसास दैमानि खोला बाहागोआव थानाय  45  मिलियन एकर हाखौ आमेरिका सोरखारनो  18,000  दलाराव फानदोंमोन ।नं गैजारोङै त्राइबेला तेकसास त्राइबनि कादस त्राइबेलनिफ्राय आजावनाय रद दैमा खाथिनि हा - ओनसोलाव जिव खुंदोंमोन ।आबाद फसलाव गाज्रियै फेलें जानायजों आंखालाव गोगलैनाय,थांनानै थाग्राफोराजाय हाफोरखौ असेज आरो कुवाणउवा आमेरिका सोरखारनो होदोंमोन बेखौ भारतारिफोरनि थाखाय लाखिनाय जादोंमोन जाय सुबुंफोरखौ गावसोरनि त्राइबेल ननिफ्राय खोला सानजायाव साहो फिननाय जादोंमोन ।1812  मायतायानि दावहानि उनाव आमेरिका सोरखारा भारतारि तेरतिरि जानो गोनां सोनाब थिंजाय सिरकिं,सकताउ,सिकास,क्रिक आरो सिमिनले भारतारि फोरखौ दोरोद लांनो खावलायदोंमोन ।